**PRAVILA O PRIREJANJU NAGRADE IGRE Z IMENOM »UGANI PESEM NA RADIU KRKA«**

**1. Splošna določba in organizator**

Ta pravila določajo način prirejanja nagradne igre z imenom **»Linea Snella«***(v nadaljevanju: nagradna igra).*

Organizator nagradne igre je **Radio Krka d.o.o., Ljubljanska cesta 26, 8000 Novo mesto** (*v nadaljevanju: Organizator*).

S sodelovanjem v nagradni igri udeleženec nagradne igre potrjuje, da je v celoti seznanjen s pravili in pogoji nagradne igre, da jih razume in se z njimi strinja. Pravila nagradne igre so obvezujoča za organizatorja in udeležence, ki s sodelovanjem v nagradni igri izrecno soglašajo, da organizator njihove osebne podatke uporabi in obdeluje za potrebe te nagradne igre. Osebne podatke bo organizator obdeloval v skladu z Zakonom o varstvu osebnih podatkov in internimi pravilniki o varstvu osebnih podatkov, sprejetimi pri organizatorju.

**2. Čas izvajanja nagradne igre**

Nagradna igra se izvaja od 19.6.2018 do vključno 26.3.2018 na območju Republike Slovenije.

**3. Pogoji za sodelovanje**

V nagradni igri lahko sodelujejo vse osebe, ki imajo v času trajanja nagradne igre stalno prebivališče v Republiki Sloveniji. V nagradni igri ne smejo sodelovati zaposleni in zunanji sodelavci organizatorja ali družb, ki se oglašujejo pod blagovno znamko MEDIA24 in njihovi ožji družinski člani. Mladoletne osebe (mlajše od 18 let) morajo imeti za sodelovanje v nagradni igri predhodno pisno soglasje staršev ali zakonitih zastopnikov.

V nagradni igri sodeluje udeleženka, ki pošlje e-sporočilo na linea@radiokrka.si in prijavi tretjo osebo. Uredništvo dnevno izžreba eno prijavljeno osebo in ji v popoldanskem programu podari nagrado.

Nagradna igra poteka vsak delovnik in časovno vnaprej ni določena. Poteka kadarkoli med 5. in 19. uro.

Če/ko poslušalec ali poslušalka prejme nagrado, v nagradni igri ne more več sodelovati.

Pogoj za sodelovanje v nagradni igri je, da udeleženec soglaša s pravili nagradne igre. Sodelovanje v nagradni igri, pridobitev in prevzem nagrad niso pogojeni z nakupom kateregakoli izdelka, ki ga organizator nagradne igre trži preko svojih prodajnih kanalov.

Sodelujoči nagradne igre izrecno soglašajo, da organizator nagradne igre njihove osebne podatke, ki jih udeleženci posredujejo v okviru udeležbe v nagradni igri, uporabi za potrebe nagradne igre ter za svoje tržne aktivnosti (obveščanje o produktih, storitvah, nagradnih igrah in natečajih in drugih promocijskih aktivnostih organizatorja nagradne igre). Prav tako sodelujoči v nagradni igri soglašajo, da osebne podatke, ki jih posredujejo v okviru udeležbe v nagradni igri, za potrebe nagradne igre in za svoje tržne aktivnosti uporabljajo tudi podjetja, ki sponzorirajo nagradno igro.

Udeleženec nagradne igre ali njegov zakoniti zastopnik lahko pisno prekliče svoje soglasje za uporabo osebnih podatkov za namene tržnih aktivnosti, z obvestilom, ki ga posreduje na e-poštni naslov urednistvo@radiokrka.si. Organizator bo v primeru preklica soglasja iz tega odstavka zagotovil izbris osebnih podatkov iz baze najkasneje v 15 dneh od prejema preklica.

V primeru višje sile si uredništvo pridržuje pravico spreminjanja pravil nagradne igre, ko je ta že v teku. Spremembe bodo objavljene na spletni strani radiokrka.si vsaj pet dni preden stopijo v veljavo.

**4. Nagrade**

NAGRADA darilni paket Linea Snella.

Nagrada se podeli, ko se izpolnijo vsi pogoji – ko je e-sporočilo prejeto in od vseh dnevnih prijav uredništvo izžreba dnevno nagrajenko.

Nagrajenci se objavijo na spletni strani organizatorja najkasneje naslednji dan po dnevu žrebanja. Vsi nagrajenci izrecno dovoljujejo objavo svojega imena in priimka v eter Radia Krka in na spletni strani [www.radiokrka.si](http://www.radiokrka.si) ter po potrebi tudi v drugih medijih, ki se oglašujejo pod blagovno znamko MEDIA24 in se strinjajo z obdelavo osebnih podatkov za namen izvedbe nagradne igre za kar od organizatorja ne bodo zahtevali plačila ali odškodnine.

Sodelujoči v nagradni igri so seznanjeni z možnostjo osvojitve nagrad, ki je lahko predmet obdavčitve z vidika Zakona o dohodnini. Akontacijo dohodnine plača nagrajenec. V skladu z navedenim, se nagrajenci strinjajo, da bodo upoštevaje 2. odst. 35. člena ZDavP-2 izplačevalcu nagrade, organizatorju, podjetju Radio Krka d.o.o., posredovali naslednje podatke: ime in priimek, naslov stalnega prebivališča, davčno številko, davčno izpostavo in sicer najkasneje v roku 7 dni od prejema obvestila o nagradi. Če tega ne storijo, niso upravičeni zahtevati izročitev nagrade. Organizator je v teh primerih prost vseh obveznosti, ki izhajajo iz teh pravil do nagrajenca.

Nagrajenec organizatorju nagradne igre izrecno dovoljuje objavo svojih osebnih podatkov v sredstvih javnega obveščanja in na svetovnem spletu z namenom obveščanja o rezultatih žrebanja oz. prevzema nagrade.

Nagrade niso prenosljive in jih ni mogoče zamenjati za gotovino.

Kadar je izžrebanec mladoletna oseba ali oseba, ki ji je odvzeta opravilna sposobnost, nagrado v njenem imenu in za njen račun prevzame skrbnik.

Pravica do prevzema nagrade zastara v roku 60 dni od objave rezultatov nagradne igre.

**5. Reševanje pritožb**

Vse pritožbe in reklamacije rešuje organizator nagradne igre oz. odgovorni urednik radijskega programa. V primeru utemeljenih pritožb se organizator zavezuje, da jih bo odpravil v čim krajšem času in o tem obvestil udeleženca. Komisija ima pravico iz nagradne igre diskvalificirati kateregakoli sodelujočega, za katerega sumi, da je ravnal v nasprotju s temi pravili.

Odločitve organizatorja in komisije za nadzor poteka nagradne igre o vseh vprašanjih v zvezi z nagradno igro so dokončne in veljajo za vse udeležence.

Za vse morebitne spore iz naslova nagradne igre, ki jih ne bo mogoče rešiti sporazumno, je pristojno sodišče v Ljubljani.

**6. Končne določbe**

Ta pravila začnejo veljati en dan po podpisu in se uporabljajo od 16.3.2018.

Za odnose med organizatorjem in poslušalci, ki niso urejeni s temi splošnimi pogoji, se uporablja veljavna zakonodaja RS .

Pravila nagradne igre so v celoti objavljena na[www.radiokrka.si](http://www.radiokrka.si).

 Radio Krka d.o.o. Edo Urbančič, direktor